แฟนผมทานยาคุมแผงแรกครับ เริ่มทานเม็ดแรกตอนประจำเดือนมาพอดี หลังจากทานไปได้ 7-8 เม็ด กินตรงเวลาทุกเม็ด เราก็มีเพศสัมพันธ์กันโดยการหลั่งนอก อยากถามคุณว่าต้องกังวลเรื่องการตั้งครรภ์มั้ยครับ
สวัสดีค่ะ การกินยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากได้เริ่มทานตอนมีประจำเดือน 5 วันแรก มีเพศสัมพันธ์หลังจากนั้นได้ มีโอกาสตั้งครรภ์น้อยมาก น้อยกว่า 1% ค่ะ